കൃഷിനാശത്തിന് നഷ്ടപരിഹാരം അനുവദിക്കും: മന്ത്രി പി. പ്രസാദ് കുട്ടനാട്: കനത്തമഴയിലും കാറ്റിലും കൃഷിനാശം സംഭവിച്ച കുട്ടനാട്ടിലെ മുഴുവന് കര്ഷകര്ക്കും അര്ഹമായ നഷ്ടപരിഹാരം നല്കുമെന്ന് കൃഷി മന്ത്രി പി. പ്രസാദ് പറഞ്ഞു. വിളനാശം സംഭവിച്ച പാടശേഖരങ്ങള് സന്ദര്ശിച്ച ശേഷം കര്ഷകരോട് സംസാരിക്കുകയായിരുന്നു അദ്ദേഹം. മടവീണ പാടശേഖരങ്ങളുടെ മടകുത്തുന്നതിനുള്ള സഹായം നല്കുന്നതിന് ആവശ്യമായ നടപടി സ്വീകരിക്കാന് ബന്ധപ്പെട്ട ഉദ്യോഗസ്ഥര്ക്ക് മന്ത്രി നിര്ദ്ദേശം നല്കി. ഇന്നലെ വൈകിട്ട് അഞ്ചരയോടെയാണ് മന്ത്രി പാടശേഖരങ്ങള് സന്ദര്ശിച്ചത്. സി.പി.ഐ കുട്ടനാട് മണ്ഡലം സെക്രട്ടറി കെ. ഗോപിനാഥന്, മറ്റ് നേതാക്കളായ മുട്ടാര് ഗോപാലകൃഷ്ണന്, ചമ്ബക്കുളം പഞ്ചായത്ത് പ്രസിഡന്റ് ജലജകുമാരി, ചമ്ബക്കുളം ബ്ലോക്ക് പഞ്ചായത്ത് വൈസ് പ്രസിഡന്റ് ശ്രീകാന്ത് തുടങ്ങിയവരും മന്ത്രിക്കൊപ്പമുണ്ടായിരുന്നു.